માનવમિત્ર, અમદાવાદ : શહેરમાં બાળકી સાથે અડપલાં તેમજ સૃષ્ટિ વિરુદ્ધનાં કૃત્ય આચરવાની ઘટના દિન પ્રતિદિન વધી રહી છે ત્યારે બાપુનગરમાં સાત વર્ષની બાળકી સાથે એક યુવક દ્વારા શારીરિક અડપલાં કરી જાતીય સતામણી કરવાનો કિસ્સો સામે આવતાં ભારે ચકચાર મચી ગઇ હતી. બાળકીની માતા દ્વારા સમગ્ર મામલે બાપુનગર પોલીસમથકમાં ફરિયાદ નોંધાવતાં પોલીસે આખરે આરોપી યુવક હમીદની ધરપકડ કરી વધુ તપાસ હાથ ધરી હતી.